CELEX: C2004/179/29
Language: da
Date: 2004-07-10 00:00:00
Title: Sag T-170/04: Sag anlagt den 18. maj 2004 af FederDOC — Confederazione nazionale dei Consorzi volontari per la tutela delle denominazioni di origine e delle indicazioni geografiche tipici dei vini Italiani e altri mod Kommissionen for De Europæiske Fællesskaber

10.7.2004   
            
            
               DA
            
            
               Den Europæiske Unions Tidende
            
            
               C 179/15
            
         Sag anlagt den 18. maj 2004 af FederDOC — Confederazione nazionale dei Consorzi volontari per la tutela delle denominazioni di origine e delle indicazioni geografiche tipici dei vini Italiani e altri mod Kommissionen for De Europæiske Fællesskaber
   (Sag T-170/04)
   (2004/C 179/29)
   Processprog: italiensk
   Ved De Europæiske Fællesskabers Ret i Første Instans er der den 18. maj 2004 anlagt sag mod Kommissionen for De Europæiske Fællesskaber af FederDOC – Confederazione nazionale dei Consorzi volontari per la tutela delle donominazioni di origine e delle indicazioni geografiche tipiche dei vini italiani e altri (Landsorganisationen af frivillige sammenslutninger til beskyttelse af oprindelses- og geografiske betegnelser for italienske vine m.fl.) ved advokaterne Luciano Spagnuolo Vigorita, Paolo Tanoni og Roberto Gandin.
   Sagsøgeren har nedlagt følgende påstande:
   
               —
            
            
               Kommissionens forordning (EF) nr. 316/2004 af 20. februar 2004, offentliggjort i EF-Tidende den 20. februar 2004, om ændring af forordning (EF) nr. 753/2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter, annulleres
            
         
               —
            
            
               Subsidiært, forordning 316/2004, artikel 1, stk. 3, 8.a, 9.a, 9.b, 10 og 18 (og dermed bilag II) annulleres helt eller delvist
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Den foreliggende sag er anlagt til efterprøvelse af Kommissionens forordning (EF) nr. 316/2004 af 20. februar 2004 om ændring af forordning (EF) nr. 753/2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter (1).
   Sagsøgerne har i det væsentlige gjort gældende, at der som følge af ikrafttrædelsen af den omtvistede forordning består en reel fare for en slags liberalisering til fordel for tredjelandes producenter, for så vidt angår anvendelsen af følgende traditionelle betegnelser for særlige italienske vine, der er kendt i hele verden: Amarone, Cannellino, Brunello, Est!Est! Est!, Falerno, Governo all'uso toscano, Gutturnio, Lacryma Christi, Lambiccato, Morellino, Recioto, Sciacchetrà, Sciac-trà, Sforzato (eller Sfurzat), Torcolato, Vergine, Vino Nobile, Vin Santo (eller Vino Santo eller Vinsato). Dette kan medføre en forringelse af den postition, som medlemsstaternes vinproducenter med meget besvær har opnået (vinproducenter, der har pligt til at overholde de strenge kvantitative og kvalitative krav), og navnlig vil forbrugernes tillid til produkterne lide uoprettelig skade. Tredjelandenes producenter ville nemlig ikke være forpligtede til at overholde reglerne for produktion, og dette ville således kunne medføre, at der i fællesskabet vil blive markedsført produkter uden de ønologiske og organoleptiske egenskaber, som de nævnte vine derimod skal besidde.
   Samtlige sagsøgere er i henhold til nationale bestemmelser, berettiget til at føre tilsyn med brugen af de omtalte traditionelle betegnelser, eller under alle omstændigheder til selv at benytte dem.
   Til støtte for deres påstande har sagsøgerne særligt anført, at Kommissionen har overskredet sine beføjelser, idet den har udstedt den anfægtede forordning uden behørig begrundelse, og uden at have opnået en forudgående udtalelse fra forvaltningskomitéen for vin, som blev oprettet med forordning nr. 1493/1999, samt også uden først at have hørt sagsøgerne selv.
   Sagsøgerne har endvidere anført, at visse bestemmelser i den omtvistede forordning direkte strider mod grundlæggende principper i EF- traktaten så som principperne vedrørende landbrug, konkurrence, forbrugerbeskyttelse, lighed, proportionalitet, velerhvervede rettigheder og retssikkerhed. Visse bestemmelser i forordning nr. 1493/1999 (nærmere bestemt artikel 47, 48 og 49) tilsidesættes desuden af den anfægtede forordning, som således er i uoverensstemmelse med, hvad der er fastsat i artikel 23, stk. 3, og 24, stk. 3 i den såkaldte TRIps Marrakech overenskomst en af 15. april 1994 (Overenskomst om handelsorienterede immaterialrettigheder), som Det Europæiske Fællesskab er kontraherende part i.
   Sagsøgerne har endvidere anført, at der ved den omtalte forordning er sket en tilsidesættelse af begrundelsespligten.
   
      (1)  EFT L 55 af 24.2.2004, s. 16.